**Ministru kabineta noteikumu projekta “Grozījumi Ministru kabineta 2013. gada 19. marta noteikumos Nr. 144 „Profesionālās izglītības kompetences centra statusa piešķiršanas un anulēšanas kārtība”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) |  Saskaņā ar Ministru kabineta 2009. gada 15. decembra instrukcijas Nr. 19 “Tiesību akta projekta sākotnējās ietekmes izvērtēšanas kārtība” 5.1 punktu anotācijas kopsavilkums nav jāaizpilda, jo projekta anotācijas I. sadaļas 2. punkts nepārsniedz divas lapaspuses. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts “Grozījumi Ministru kabineta 2013.gada 19.marta noteikumos Nr.144 “Profesionālās izglītības kompetences centra statusa piešķiršanas un anulēšanas kārtība” (turpmāk – noteikumu projekts) izstrādāts pēc Izglītības un zinātnes ministrijas (turpmāk – ministrija) iniciatīvas. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība |  Ministru kabineta 2013.gada 19.marta noteikumos Nr.144 “Profesionālās izglītības kompetences centra statusa piešķiršanas un anulēšanas kārtība” (turpmāk – noteikumi) ir noteikti kritēriji, kuriem ir jāatbilst, lai profesionālajai izglītības iestādei (turpmāk – iestāde) piešķirtu vai saglabātu profesionālās izglītības kompetences centra (turpmāk – kompetences centrs) statusu. Pašlaik ministrijas padotībā ir 18 kompetences centri.Kultūras ministrijas padotībā ir 4 kompetences centri. Kompetences centra statusa piešķiršanu Kultūras jomas iestādēm un kompetences centru statusa saglabāšanu reglamentē speciāls normatīvais akts – Ministru kabineta noteikumi Nr.495 “Kārtība, kādā piešķir un anulē profesionālās izglītības kompetences centra statusu mākslas, mūzikas vai dejas jomā”, kas izdots saskaņā ar Profesionālās izglītības likuma 7.panta 11.punktu un 15.¹ panta 1.¹ daļu.Noteikumu 2.1.apakšpunkts nosaka, kādam ir jābūt izglītojamo skaitam, kuri iegūst profesionālo vidējo izglītību, lai iestāde iegūtu vai saglabātu kompetences centra statusu. Līdz ar to kompetences centri, lai izpildītu noteikumu 2.1.apakšpuntā minēto prasību, attīsta pamatā tikai profesionālo vidējo izglītību. Saskaņā ar Ekonomikas ministrijas izstrādātajām darba tirgus vidēja un ilgtermiņa prognozēm ir liels jauniešu īpatsvars, kuri nonāk darba tirgū bez konkrētas specialitātes un prasmēm. Gandrīz 30% no vispārējo vidējo izglītību beigušiem neturpina mācības augstākā izglītības līmenī, savukārt pieprasījums pēc šāda darbaspēka samazinās. Darba tirgū ir arī samērā liels ekonomiski aktīvo iedzīvotāju īpatsvars ar pamatizglītību, un to skaits 2020.gadā var pārsniegt 120 tūkstošus. Turpretim pieprasījums pēc šāda darbaspēka mazināsies, līdz 2020.gadam noslīdot līdz nepilniem 70 tūkstošiem.Lai nodrošinātu jauniešu un ekonomiski aktīvo iedzīvotāju profesijas ieguvi atbilstoši tautsaimniecības vajadzībām, nepieciešams ātri reaģēt uz darba tirgus pieprasījumu un sagatavot tautsaimniecībai nepieciešamos speciālistus īsā laikā. Nozaru ekspertu padomju pārstāvji norāda, ka, lai iegūtu profesionālo kvalifikāciju nav nepieciešams mācīties četrus gadus, apgūstot profesionālās vidējās izglītības programmu. Ņemot vērā iepriekš minēto un darba tirgus pieprasījumu, kompetences centru statusa kritēriju izvērtēšanā jāiekļauj arī arodizglītības programmas, kur profesiju var iegūt viena, divu vai trīs gadu laikā atkarībā no profesionālās izglītības programmas satura.Ņemot vērā minēto, noteikumu projekts paredz papildināt noteikumu 2.1.apakšpunktu, nosakot, ka noteikumos minētajam izglītojam skaitam ir jābūt iestādē, lai iegūtu vai saglabātu kompetences centra statusu, profesionālajā vidējā izglītībā un arodizglītībā. Tas veicinās iestādēm, kas plāno iegūt kompetences centra statusu, un kompetences centriem, lai saglabātu statusu, attīstīt arodizglītību un izpildīt nozares pārstāvju pieprasījumu darba tirgum nepieciešamo speciālistu sagatavošanai. Ievērojot to, ka Profesionālās izglītības likuma 17.1panta piektā daļā (4.apakšpunktā), kā viena no iestādes konventa funkcijām ir minēta sadarbības veicināšana ar reģiona komersantiem prakses un darba vidē balstītu mācību organizēšanā, noteikumu projektā ir precizēts noteikumu 2.4.apakšpunkts un noteikts, ka iestādei ir jāsaņem ne tikai darba devēju vai to apvienību un nozares komersantu, bet arī iestādes konventa rakstisks vērtējums par sadarbību, prakses un darba vidē balstītu mācību īstenošanu.  |
| 3. | Projekta izstrādē iesaistītās institūcijas un publiskas personas kapitālsabiedrības | Ministrija un Profesionālās izglītības biedrība. |
| 4. | Cita informācija | Nav. |

|  |
| --- |
|  **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt |  Noteikumu projekts attiecas uz profesionālās izglītības iestādēm, to personālu un izglītojamajiem.  |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts šo jomu neskar.  |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Cita informācija | Nav |

|  |
| --- |
|  **III. Tiesību akta projekta ietekme uz valsts budžetu un pašvaldību budžetiem** |
| Noteikumu projekts šo jomu neskar.  |

|  |
| --- |
|  **IV. Tiesību akta projekta ietekme uz spēkā esošo tiesību normu sistēmu** |
| Noteikumu projekts šo jomu neskar.  |

|  |
| --- |
|  **V. Tiesību akta projekta atbilstība Latvijas Republikas starptautiskajām saistībām** |
| Noteikumu projekts šo jomu neskar.  |

|  |
| --- |
|  **VI. Sabiedrības līdzdalība un komunikācijas aktivitātes** |
| Noteikumu projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Projekta izpildē būs iesaistītas profesionālās izglītības iestādes, to personāls un izglītojamie, ministrija.  |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem |  Projektam nav ietekmes uz valsts pārvaldes funkcijām un institucionālo struktūru.Jaunas institūcijas netiek veidotas.Esošās institūcijas netiek likvidētas vai reorganizētas. |
| 3. | Cita informācija | Nav. |

Izglītības un zinātnes ministre Ilga Šuplinska

Vizē:

Valsts sekretāre Līga Lejiņa

Dz.Gorbunova

67047855, Dzintra.Gorbunova@izm.gov.lv

I.Terinka

67047975, Inese.Terinka@izm.gov.lv

A.Imanta

67047955, Alla.Imanta@izm.gov.lv